Džūlija
Džūlija (angļu: Julia) ir 1977. gada drāmas filma, kas balstīta uz vienu no Liliānas Helmanas grāmatas Pentimento nodaļām. Filmas režisors ir Freds Cinnemans. Galvenās lomas atveido Džeina Fonda, Džeisons Robardss, Vanesa Redgreiva, Hals Holbruks, Rouzmarija Mērfija, Maksimilians Šells un Merila Strīpa. Filmas pirmizrāde notika 1977. gada 2. oktobrī. Pēc sena un tuva drauga lūguma dramaturģe Liliāna Helmana uzņemas bīstamu misiju, lai nacistiskajā Vācijā slepus ievestu naudu.